**Ministru kabineta noteikumu "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt un papildināt Eiropas Reģionālās attīstības fonda (turpmāk – ERAF) 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) īstenošanas nosacījumus. Plānotās izmaiņas iekļaujas esošajā 9.3.1.1. pasākumam pieejamajā finansējumā. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās kārtas projektu iesniegumu atlases īstenošanas noteikumi"" (turpmāk – noteikumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un MK 2016.gada 20.decembra sēdes protokola Nr.69 76.§. 2.punktu (2017-UZD-9). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta paredz:  **1. 9.3.1.1.pasākuma snieguma ietvara finanšu rādītāja svītrošana.**  Šobrīd 9.3.1.1. pasākumam ir noteikts snieguma ietvara finanšu rādītājs – līdz 2018. gada 31. decembrim sertificēti izdevumi ne mazāk kā 6 342 454 euro apmērā. Ņemot vērā, ka Eiropas Komisija 2018. gada 5. jūlijā ir apstiprinājusi darbības programmas "Izaugsme un nodarbinātība" (turpmāk – DP) grozījumus Nr. 3, kas nacionālā līmenī tika apstiprināti ar Ministru kabineta 2018. gada 26. februāra rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"" un kas tostarp paredz 9.3.1.1. pasākuma starpposma (snieguma ietvara) finanšu rādītāju samazināt līdz 0 euro, noteikumu projekts paredz svītrot MK noteikumu Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās kārtas projektu iesniegumu atlases īstenošanas noteikumi"" (turpmāk – MK noteikumi Nr.871) 4.1. apakšpunktu. Starpposma finanšu rādītāja vērtība ir pietuvināta 9.3.1.1.pasākuma līdzšinējai (faktiskajai) un plānotajai finanšu plūsmai. Ņemot vērā, ka 9.3.1.1.pasākuma īstenošanu nevar uzsākt pirms 9.2.2.1.pasākuma “Deinstitucionalizācija” (turpmāk – 9.2.2.1.pasākums) plānošanas reģionu deinstitucionalizācijas (turpmāk – DI) plānu apstiprināšanas, 9.3.1.1.pasākuma īstenošanas temps ir lēnāks nekā sākotnēji plānots, bet tas izlīdzināsies turpmākajā 9.3.1.1.pasākuma īstenošanas periodā. Kopumā netiek prognozēta 9.3.1.1.pasākuma uzraudzības rādītāju neizpilde un negatīva ietekme uz projektu sniegumu.  **2. Izmaiņas 9.3.1.1.pasākuma finansējuma un uzraudzības rādītāju dalījumā starp projektu iesniegumu atlases kārtām, kā arī jauna specifiskā iznākuma rādītāja noteikšanu.**  Šobrīd MK noteikumos Nr.871 ir noteikts, ka:   1. 9.3.1.1.pasākuma pirmās projektu iesniegumu atlases kārtas (tiek īstenota ar integrēto teritoriālo investīciju pieeju) kopējais attiecināmais finansējums ir 15 823 567 euro apmērā (tai skaitā Eiropas Reģionālās attīstības fonda (turpmāk – ERAF) finansējums 13 450 032 euro apmērā un nacionālais publiskais līdzfinansējums (valsts budžeta finansējums un pašvaldību finansējums) ne mazāk kā 2 373 535 euro apmērā) un pirmās projektu iesniegumu atlases kārtas ietvaros tiek izveidotas vai labiekārtotas 715 vietas sabiedrībā balstītu sociālo pakalpojumu sniegšanai personām ar garīga rakstura traucējumiem (projektu iesniegumos plāno 668 vietas) un 223 izveidototas vai labiekārtotas vietas bērnu aprūpei ģimeniskā vidē (projektu iesniegumos plāno 209 vietas); 2. 9.3.1.1.pasākuma otrās projektu iesniegumu atlases kārtas kopējais attiecināmais finansējums ir 28 618 411 euro apmērā (tai skaitā ERAF finansējums 24 325 649 euro apmērā un nacionālais publiskais līdzfinansējums (valsts budžeta finansējums un pašvaldību finansējums) ne mazāk kā 4 292 762 euro apmērā) un otrās projektu iesniegumu atlases kārtas ietvaros tiek izveidotas vai labiekārtotas 1 385 vietas sabiedrībā balstītu sociālo pakalpojumu sniegšanai personām ar garīga rakstura traucējumiem (projektu iesniegumos plāno 1 293 vietas) un 431 izveidototas vai labiekārtotas vietas bērnu aprūpei ģimeniskā vidē (projektu iesniegumos plāno 402 vietas).   Ņemot vērā, ka Vidzemes, Zemgales un Latgales plānošanas reģionu DI plāni ir apstiprināti[[1]](#footnote-1), savukārt Kurzemes un Rīgas plānošanas reģionu DI plāni ir apstiprināti ar nosacījumiem[[2]](#footnote-2), Labklājības ministrija (turpmāk – LM) apkopoja informāciju no visu piecu plānošanas reģionu DI plāniem par visu DI sadarbības partneru pašvaldību sabiedrībā balstītu sociālo pakalpojumu infrastruktūras risinājumiem, tai skaitā par izveidojamo pakalpojumu vietu skaitu, un to īstenošanai nepieciešamo 9.3.1.1.pasākuma finansējumu.  LM apkopotā informācija liecina, ka 9.3.1.1.pasākuma pirmās projektu iesniegumu atlases kārtas īstenošanai 8 nacionālās nozīmes attīstības centru pašvaldībām sabiedrībā balstītu sociālo pakalpojumu infrastruktūras risinājumiem kopumā ir nepieciešams finansējums 13 107 831 euro apmērā[[3]](#footnote-3) (par 2 715 736 euro mazāk, kā šobrīd noteikts MK noteikumos Nr.871), kā arī kopumā minētajās pašvaldības tiks izveidotas 380 (par 335 vietām mazāk, kā šobrīd noteikts MK noteikumos Nr.871) sabiedrībā balstītu sociālo pakalpojumu vietas personām ar garīga rakstura traucējumiem (turpmāk – personas ar GRT) un 146 (par 77 vietām mazāk, kā šobrīd noteiks MK noteikumos Nr.871) pakalpojuma vietas ģimeniskai videi pietuvinātā pakalpojumā vai jauniešu mājas pajkalpojumā ārpusģimenes aprūpē esošiem bērniem. Tāpat LM apkopotā informācija liecina, ka 9.3.1.1.pasākuma otrās projektu iesniegumu atlases kārtas īstenošanai 72[[4]](#footnote-4) reģionālās nozīmes attīstības centru pašvaldībām un pašvaldībām, kas nav nacionālās vai reģionālās nozīmes attīstības centru pašvaldības, sabiedrībā balstītu sociālo pakalpojumu infrastruktūras risinājumiem kopumā ir nepieciešams finansējums 31 334 147 euro apmērā (par 2 715 736 euro vairāk, kā šobrīd noteikts MK noteikumos Nr.871), kā arī kopumā minētajās pašvaldības tiks izveidotas 1 766 (par 381 vietu vairāk, kā šobrīd noteikts MK noteikumos Nr.871) sabiedrībā balstītu sociālo pakalpojumu vietas personām ar garīga rakstura traucējumiem (turpmāk – personas ar GRT) un 173 (par 258 vietām mazāk, kā šobrīd noteikts MK noteimumos Nr.871) pakalpojuma vietas ģimeniskai videi pietuvinātā pakalpojumā vai jauniešu mājas pajkalpojumā ārpusģimenes aprūpē esošiem bērniem.  Atbilstoši plānošanas reģionu DI plāniem, kopumā DI sadarbības partneru pašvaldībās tiks izveidotas vai labiekārtotas kopumā 2 146 sabiedrībā balstītu sociālo pakalpojumu vietas personām ar GRT (šobrīd MK noteikumos Nr.871 noteiktais kopējais pakalpojuma vietu skaits personām ar GRT – 2 100), 321 pakalpojuma vietas ģimeniskai videi pietuvinātā pakalpojumā vai jauniešu mājas pakalpojumā ārpusģimenes aprūpē esošiem bērniem (šobrīd MK noteikumos Nr.871 noteiktais kopējais pakalpojuma vietu skaits ārpusģimenes aprūpē esošiem bērniem – 654) un 449 pakalpojuma vietas (dienas aprūpes centra un “atelpas brīža” pakalpojumā) bērniem ar funkcionāliem traucējumiem (turpmāk – bērni ar FT), kas šobrīd nav noteikts DP un MK noteikumos kā uzraudzības rādītājs.  Izmaiņas pašvaldībās faktiski izveidojamo vai labiekārtojamo pakalpojumu vietu skaitā skaidrojamas ar ārpusģimenes aprūpē esošo bērnu skaita samazināšanos Latvijā, kas sagaidāms arī turpmāk, ņemot vērā paredzētos valsts budžeta finansētos ārpusģimenes aprūpes pilnveidošanas pasākumus (piemēram, specializētās audžuģimenes, ārpusģimenes aprūpes atbalsta centri). Šī ir pozitīva tendence DI politikas kontekstā un tā rezultātā pašvaldības ir izvēlējušās veidot lielāku sabiedrībā balstītu sociālo pakalpojumu vietu skaitu personām ar GRT, kā arī izvēlējušās attīstīt pakalpojumu infrastruktūru bērniem ar funkcionāliem traucējumiem.  Ņemot vērā:   * plānošanas reģionu DI plānos iekļauto informāciju par pašvaldību plānotajām sabiedrībā balstītu sociālo pakalpojumu sniegšanas vietām; * investīciju koncentrācijas principu specifisko atbalsta mērķu un to pasākumu uzraudzības rādītāju noteikšanā un to, ka infrastruktūras attīstība 9.3.1.1.pasākumā bērniem ar FT veido 15% no kopējā izveidojamo sabiedrībā balstīto sociālo pakalpojumu sniegšanas vietu skaita,   nepieciešams veikt 9.3.1.1.pasākuma finansējuma un uzraudzības rādītāju pārdali starp pirmo un otro projektu iesniegumu atlases kārtu, kā arī noteikt jaunu specifisko iznākuma rādītāju attiecībā uz izveidotajām pakalpojumu vietām bērniem ar FT. Līdz ar to noteikumu projekts paredz, ka:   1. 9.3.1.1.pasākuma pirmās projektu iesniegumu atlases kārtas kopējais attiecināmais finansējums ir 13 107 831 euro apmērā (tai skaitā ERAF finansējums 11 141 656 euro apmērā un nacionālais publiskais līdzfinansējums ne mazāk kā 1 966 175 euro apmērā) un pirmās projektu iesniegumu atlases kārtas ietvaros tiek izveidotas vai labiekārtotas 380 vietas sabiedrībā balstītu sociālo pakalpojumu sniegšanai personām ar GRT (projektu iesniegumos plāno 355 vietas); 2. 9.3.1.1.pasākuma otrās projektu iesniegumu atlases kārtas kopējais attiecināmais finansējums ir 31 334 147 euro apmērā (tai skaitā ERAF finansējums 26 634 025 euro apmērā un nacionālais publiskais līdzfinansējums ne mazāk kā 4 700 122 euro apmērā) un otrās projektu iesniegumu atlases kārtas ietvaros tiek izveidotas vai labiekārtotas 1 720 vietas sabiedrībā balstītu sociālo pakalpojumu sniegšanai personām ar GRT (projektu iesniegumos plāno 1 606 vietas); 3. 9.3.1.1.pasākumam tiek noteikts jauns specifiskais iznākuma rādītājs – izveidoto vai labiekārtoto sabiedrībā balstītu sociālo pakalpojumu vietu skaits bērniem ar FT – 449, tai skaitā pirmajai projektu iesniegumu atlases kārtai – 135, otrajai – 314. Projektos informācija par plānoto specifisko iznākumu rādītāju un sasniedzamajām vērtībām ir norādāma projekta iesnieguma veidlapas 1.5.sadaļā “Projekta darbības un sasniedzamie rezultāti”.   Izmaiņas starp projektu iesniegumu atlases kārtām attiecībā uz uzraudzības rādītāju par izveidojamo pakalpojumu vietu skaitu ārpusģimenes aprūpē esošiem bērniem šobrīd netiek veiktas, izmaiņas šī uzraudzības rādītāja nosaukumā un tā vērtībā LM rosinās ar nākamajiem DP grozījumiem (*skat. papildu informāciju anotācijas pirmās sadaļas 4.punktā*).  **3. Izmaiņas 9.3.1.1.pasākuma projektu iesniegumu atlases organizēšanas nosacījumos.**  Šobrīd MK noteikumi Nr.871 paredz, ka 9.3.1.1.pasākuma ietvaros projektu iesniegumu atlasi pirmajā un otrajā atlases kārtā organizē no 2018. gada 1. janvāra līdz 2019. gada 30. jūnijam, savukārt atlases pirmo kārtu izsludina pēc attiecīgā plānošanas reģiona DI plāna apstiprināšanas Labklājības ministrijas izveidotajā Sociālo pakalpojumu attīstības padomē (turpmāk – SPAP), bet otro atlases kārtu izsludina pēc pirmā plānošanas reģiona DI plāna apstiprināšanas SPAP un uzaicinājumu iesniegt projekta iesniegumu projekta iesniedzējam nosūta pēc attiecīgā plānošanas DI plāna apstiprināšanas SPAP.  Līdz 2018.gada 30.jūnijam[[5]](#footnote-5) SPAP tika apstiprināti Vidzemes un Zemgales plānošanas reģonu DI plāni, savukārt 2018.gada 25.jūlijā SPAP tika apstiprināts Latgales plānošanas reģiona DI plāns. Līdz ar to 9.3.1.1.pasākuma otrajā kārtā projektu iesniegumu atlase ir izsludināta trijos no pieciem plānošanas reģioniem (Vidzemes plānošanas reģionā – 27.06.2018., Zemgales plānošanas reģionā – 03.07.2018., Latgales plānošanas reģionā – 31.07.2018.). Pirmajā kārtā noris projektu iesniegumu atlases dokumentācijas izstrādes un saskaņošanas process.  Precizētais Kurzemes plānošanas reģiona DI plāns šobrīd ir iesniegts atkārtotai izvērtēšanai SPAP (lēmums par nosacījumu izpildi varētu tikt pieņemts indikatīvi līdz 2018.gada augusta beigām), bet precizētais Rīgas plānošanas reģiona DI plāns atkārtoti SPAP ir jāiesniedz līdz 2019.gada 1.septembrim (lēmums par nosacījumu izpildi varētu tikt pieņemts indikatīvi līdz 2018.gada semtembra beigām – oktobra sākumam). Lai visām pašvaldībām būtu vienādi nosacījumi un termiņi projektu iesniegumu atlasei, MK noteikumu projekts paredz, ka projektu iesniegumu atlasi organizē 12 mēnešu laikā no attiecīgā plānošanas reģiona DI plāna apstiprināšanas brīža (LM ieskatā tas ir optimāls laiks visa projekta iesniegumu atlases cikla – atlases izsludināšana, projekta iesnieguma gatavošana, iebiegšana, vērtēšana, lēmumu pieņemšana un precizēšana - organizēšanai). Turklāt, ņemot vērā, ka 9.3.1.1.pasākuma īstenošana ir cieši saistīta ar 9.2.2.1.pasākuma īstenošanu (ir nepieciešama 9.3.1.1.pasākuma ietvaros veidojamā sabiedrībā balstītu sociālo pakalpojumu infrastruktūra, lai sniegtu šos pakalpojumus 9.2.2.1.pasākuma mērķa grupai) un būvniecības jomā ir vērojams būtisks pieprasījuma pieaugums, ir kritiski 9.3.1.1.pasākuma projektu iesniegumu atlasi pabeigt pēc iespējas ātrāk. Līdz ar to noteikumu projekts paredz precizēt abu projektu iesniegumu atlases kārtu organizēšanas nosacījumus, paredzot, ka projektu iesniegumu atlasi pirmajā un otrajā atlases kārtā noslēdz 12 mēnešu laikā pēc attiecīgā plānošanas reģiona deinstitucionalizācijas plāna apstiprināšanas.  **4. Izmaiņas sabiedrībā balstītu sociālo pakalpojumu infrastruktūras izmantošanas nosacījumos.**  Šobrīd MK noteikumos Nr.871 ir noteikti šādi nosacījumi attiecībā uz 9.3.1.1.pasākuma ietvaros izveidojamo infrastruktūru:   * ir atbalstāmi tikai tādi ieguldījumi pašvaldību pakalpojumu infrastruktūrā, kuru nepieciešamība, atbilstība mērķa grupas personu individuālajām vajadzībām un ekonomiskā pamatotība ir iekļauta plānošanas reģionu deinstitucionalizācijas plānos; * pašvaldība var pretendēt uz 9.3.1.1.pasākuma pasākuma atbalstu, ja infrastruktūra un nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir finansējuma saņēmēja vai citas publiskas personas[[6]](#footnote-6) īpašumā; * ja būve, kurā tiks veikti ieguldījumi, atrodas uz zemes īpašuma, kuru pašvaldība nomā, nomas līgums nav īsāks par pieciem gadiem no dienas, kad veikts projekta noslēguma maksājums pašvaldībai.   Tāpat MK noteikumi Nr.871 nosaka, ka pašvaldība nodrošina projekta rezultātu – izveidotās infrastruktūras ilgtspēju vismaz piecus gadus pēc noslēguma maksājuma veikšanas.  Lai gan 9.3.1.1.pasākuma mērķis nepārprotami ir izveidot pašvaldībās infrastruktūru sabiedrībā balstītu sociālo pakalpojumu nodrošonāšanai DI mērķa grupas personām, DI plānu izstrādes un saskaņošanas laikā LM ir saņēmusi vairāku pašvaldību jautājumus par iespējamām izmaiņām jeb elastības robežām 9.3.1.1.pasākuma ietvaros izveidotajā pašvaldību sabiedrībā balstītu sociālo pakalpojumu infrastruktūrā un tās pielietojumā. Tā piemēram, no Liepājas pilsētas un Jelgavas pilsētas pašvaldībām saņemts jautājums par iespējām 9.3.1.1.pasākuma ietvaros izveidoto ģimeniskai videi pietuvinātā pakalpojuma vai Jauniešu mājas pakalpojuma infrastruktūru tās ilgtspējas nodošanas periodā nodot lietošanā citām mērķa grupām (audžuģimenēm), ja samazinās mērķa grupas pieprasījums pēc izveidotā pakalpojuma, bet no Ādažu pašvaldības saņemts jautājums par iespēju 9.3.1.1.pasākuma ietvaros izveidotajā sabiedrībā balstītu sociālo pakalpojumu infrastruktūrā sniegt maksas pakalpojumus. LM arī pieļauj, ka dažādu objektīvu iemeslu dēļ ESF 9.2.2.1.pasākuma mērķa grupas personas nenodrošinās pilnu sabiedrībā balstītu sociālo pakalpojumu infrastruktūras noslodzi, piemēram, kādu dienu neapmeklēs dienas aprūpes centru, tām nebūs nepieciešamas speciālistu konsultācijas pilnu darba dienu utml., bet pašvaldības uzdevums un interese ir izveidoto sabiedrībā balstītu sociālo pakalpojumu infrastruktūru izmantot atbilstoši tās mērķim maksimāli saimnieciski.  Izvērtējot pašvaldību uzdotos jautājumus un pēc konsultācijām ar ES fondu vadošo iestādi un sadarbības iestādi, LM ierosina MK noteikumu projektā noteikt maksimālos elastības sliekšņus 9.3.1.1.pasākuma ietvaros izveidotās infrastruktūras izmantošanā gan projekta īstenošanas laikā, gan ilgtspējas periodā:   1. **Izveidotās sabiedrībā balstītu sociālo pakalpojumu infrastruktūras sākotnējas funkcionalitātes maiņa.** LM ieskatā ir atbalstāma 9.3.1.1.pasākuma ietvaros izveidotās infrastruktūras sākotnēji plānotās funkcionalitātes nomaiņa, bet tikai tādā gadījumā, ja šī infrastruktūra arī turpmāk tiek izmantota tikai DI mērķa grupas personām un tikai sabiedrībā balstītu sociālo pakalpojumu nodrošināšanai. Šādi nosacījumi atbilst 9.3.1.1.pasākuma sākotnējam mērķim un tās nav būtiskas izmaiņas Eiropas Parlamenta un Padomes 2013. gada 17. decembra Regulas (ES) Nr. 1303/2013[[7]](#footnote-7) izpratnē. Pašvaldība izveidotās infrastruktūras sākotnējo funkcionalitāti varēs mainīt tikai pie šādiem nosacījumiem:  * pašvaldībā sākotnēji plānotā sabiedrībā balstītu sociālo pakalpojumu infrastruktūras risinājuma ieviešanā ir radušies būtiski šķēršļi vai neparedzēti apstākļi, kuru dēļ nav iespējama plānošanas reģiona DI plānā iekļautā infrastruktūras risinājumu īstenošana. Piemēram, pašvaldība 9.3.1.1.pasākuma ietvaros ir izveidojusi infrastruktūru ģimeniskai videi pietuvinātam pakalpojumam 16 ārpusģimenes aprūpē esošiem bērniem. Neskatoties uz sākotnējām prognozēm, ārpusģimenes aprūpē esošo bērnu skaits ar laiku pašvaldībā ievērojami samazinās un piemēram, 2021.gadā, pašvaldībā vairs nav neviens ārpusģimenes aprūpē esošs bērns. Šie ir objektīvi apstākļi, pie kuriem pašvaldība izveidoto ģimeniskai videi pietuvinātā pakalpojuma infrastruktūru turpmāk varētu izmantot, piemēram, grupu dzīvokļa pakalpojumam personām ar GRT. * būs veikti un SPAP apstiprināti attiecīgi grozījumi attiecīgā plānošanas reģiona DI plānā.   9.3.1.1.pasākuma ietvaros izveidotās infrastruktūras funkcionalitātes maiņa (pārveide vai nodošana citiem mērķiem), kas nav saistīta ar sabiedrībā balstītu sociālo pakalpojumu sniegšanu DI mērķa grupas personām, nav atbalstāma.   1. **Maksas pakalpojumu sniegšana.** Labklājības ministrijas ieskatā 9.3.1.1.pasākuma ietvaros izveidotajā infrastruktūrā ir iespējama maksas pakalpojumu sniegšana tikai pie šādiem nosacījumiem:  * izveidotajā infrastruktūrā kā maksas pakalpojumi tiek sniegti tikai sabiedrībā balstīti sociālie pakalpojumi (maksas veselības vai vispārējo pakalpojumu sniegšana nav atbalstāma); * maksas sabiedrībā balstītus sociālos pakalpojumus varēs sniegt, ja DI mērķa grupas personas sabiedrībā balstītu sociālo pakalpojumu infrastruktūrā nenodrošina pilnu noslodzi; * maksas sabiedrībā balstītus sociālos pakalpojumus varēs sniegt tikai personām, kurām sabiedrībā balstītu sociālo pakalpojumu saņemšanas tiesības ir noteiktas Sociālo pakalpojumu un sociālās palīdzības likumā; * maksas sabiedrībā balstītu sociālo pakalpojumu sniegšanā netiek gūti Eiropas Parlamenta un Padomes 2013. gada 17. decembra Regulas (ES) Nr. 1303/2013[[8]](#footnote-8) 61. panta 1. punktā noteiktie neto ienākumi. Gadījumā, ja sadarbības iestāde vai finansējuma saņēmējs pats konstatēs neto ieņēmumus (tīro peļņu), projekta attiecināmo izmaksu summa būs samazināma par ieņēmumu apmēru.   Kā jau minēts iepriekš, minētie papildu nosacījumi 9.3.1.1.pasākuma ietvaros izveidotās infrastruktūras izmantošanā būs attiecināmi gan 9.3.1.1.pasākuma projekta īstenošanas laikā, gan projekta rezultātu ilgtspējas nodrošināšanas laikā. Ņemot vērā iepriekšminēto, noteikumu projekts paredz papildināt MK noteikumus Nr.871 ar nosacījumiem izveidotās infrastruktūras funkcionalitātes maiņai un maksas pakalpojumu sniegšanai.  **5. Citi redakcionāli un tehniski precizējumi.**  1.MK noteikumu Nr.871 14.1. apakšpunkts tiek redakcionāli precizēts, lai nepārprotami tiktu noteikts, ka gadījumā, ja 9.3.1.1.pasākuma finansējuma saņēmējs – pašvaldība izvēlas iesniegt projekta iesniegumu par pašvaldībai plānoto kopējo 9.3.1.1.pasākuma finansējumu (priekšfinansēt ERAF fiansējuma snieguma rezervi), tad pašvaldība projekta iesniegumā norāda pašvaldībai līdz 2018. gada 31. decembrim pieejamo ERAF finansējuma apmēru un nacionālo līdzfinansējuma apmēru, kuru kopsumma nepārsniedz attiecīgā plānošanas reģiona DI plānā norādīto plānoto attiecināmā finansējuma apmēru pašvaldībai. Minētais nozīmē, ka pašvaldība no saviem līdzekļiem priekšfinansē starpību starp projekta attiecināmo finansējumu bez rezerves un ar rezervi;  2. MK noteikumu Nr.871 24.2. un 25.2. apakšpunkts tiek papildināts, nosakot, ka LM pēc plānošanas reģionu DI plānu apstiprināšanas, informējot sadarbības iestādi par projekta iesniedzējiem, kuri 9.3.1.1.pasākuma ietvaros ir tiesīgi saņemt uzaicinājumu iesniegt projekta iesniegumu, norāda gan katram projekta iesniedzējam 9.3.1.1.pasākuma ietvaros pieejamo, gan plānoto finansējuma apmēru;  3. MK noteikumu Nr.871 36.1. apakšpunkts tiek redakcionāli precizēts, nosakot, ka 9.3.1.1.pasākuma ietvaros neattiecināmās izmaksas ir izmaksas, kas pārsniedz gan pašvaldībai pieejamo attiecināmo izmaksu apmēru, gan plānoto attiecināmo izmaksu apmēru;  4. MK noteikumu Nr.871 40. Punktā tike svītrots vārds “faktiskā”, lai nodrošinātu atbilstību terminam “īpašuma valdījuma tiesības un lietošanas tiesības”.  5. MK noteikumu 50.2. apakšpunkts tiek redakcionāli precizēts, lai būtu viennozīmīgi skaidrs, ka projekta vadības personāls ir piesaistāms uz darba līguma pamata. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Ņemot vērā, ka ārpusģimenes aprūpē esošo bērnu skaits Latvijā ar katru gadu samazinās, 9.3.1.1.pasākuma ietvaros tiks izveidots vai labiekārtots ievērojami mazāks skaits pakalpojuma vietu ģimeniskai videi pietuvinātā vai jauniešu mājas pakalpojumā. Šī ir pozitīva tendence un nebūtu uzskatāma par uzraudzības rādītāja neizpildi. Tāpēc LM ar nākamajiem grozījumiem DP ierosinās precizēt uzraudzības rādītāja – izveidoto vai labiekārtoto vietu skaits bērnu aprūpei ģimeniskā vidē – nosaukumu un to vērtību . Tāpat LM izvērtēs arī nepieciešamību DP papildināt 9.3.1.1.pasākumu ar jaunu uzraudzības rādītāju attiecībā uz izveidotajām vai labiekārtotajām pakalpojuma vietām bērniem ar FT, ņemot vērā, ka pašvaldības 9.3.1.1.pasākuma ietvaros plāno koncentrēt būtiskas investīcijas un izveidot 428 pakalpojuma vietas dienas aprūpes centra un “atelpas brīža” pakalpojumā bērniem ar FT. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:  1. pilngadīgas personas ar GRT;  2. bērni ar FT un viņu likumiskie pārstāvji vai audžuģimenes;  3. ārpusģimenes aprūpē esoši bērni. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums attieksies uz pašvaldībām, kas ir tiesīgas iesniegt projekta iesniegumu 9.3.1.1. pasākumā. Minētajām pašvaldībām būs precīzāks nosacījumu ietvars projektu iesniegumu atlasei, kā arī sabiedrībā balstītu sociālo pakalpojumu infrastruktūras izmantošanai un uzturēšanai. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK 2015. gada 10. novembra rīkojums Nr.709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojums Nr.709). |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Ņemot vērā, ka noteikumu projekts paredz 9.3.1.1.pasākuma finansējuma izmaiņas starp pirmo un otro projektu iesniegumu atlases kārtu, pēc grozījumu MK notiekumos Nr.871 stašanās spēkā stāšanās Reģionālās attīstības koordinācijas padomei saskaņā ar MK noteikumu Nr.871 20.punktu ir jāizskata jautājums un jālemj par nepieciešamību izdarīt atbilstošus grozījumus MK rīkojumā Nr.709, samazinot nacionālās nozīmes attīstības centru pašvaldībām 9.3.1.1.pasākuma finansējuma apmēru atbilstoši MK noteikumos Nr.871 noteiktajam. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes Regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula Nr. 1303/2013. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr. 1303/2013 61. panta 1. punkts. | Noteikumu projekta 16. punkts | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| MK noteikumu projekts šo jomu neskar. | MK noteikumu projekts šo jomu neskar. | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2018. gada 6. augustā noteikumu projektu tīmekļvietnē <http://www.lm.gov.lv/text/1789> un aicinot līdz 2018. gada 20. augustam sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi [atbildīga.iestade@lm.gov.lv](mailto:atbildīga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Līdz 2018. gada 20.augustam par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības kā 9.3.1.1. pasākuma finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Labklājības ministrs Jānis Reirs

Laucis 67021660

Janis.Laucis@lm.gov.lv

1. Vidzemes plānošanas reģiona DI plāns apstiprināts (gala lēmums, kad izpildīti nosacījumi) SPAP 2018.gada 22.jūnijā, Zemgales plānošanas reģiona DI plāns apstiprināts (gala lēmums, kad izpildīti nosacījumi) SPAP 2018.gada 28.jūnijā, Latgales plānošanas reģiona DI plāns apstiprināts (gala lēmums, kad izpildīti nosacījumi) SPAP 2018.gada 25.jūlijā. [↑](#footnote-ref-1)
2. Kurzemes uz Rīgas plānošanas reģionam izvirzītie nosacījumi nav saistīti ar pašvaldību sabiedrībā balstītu sociālo pakalpojumu infrastruktūras risinājumiem un to īstenošanai DI plānā ieplānoto finansējumu un noteiktajiem uzraudzības rādītājiem [↑](#footnote-ref-2)
3. Par šādu 9.3.1.1.pasākuma finansējuma apmēru LM panāca vienošanos ar Latvijas Lielo pilsētu asociāciju 2018.gada 28.aprīļā sanāksmē. [↑](#footnote-ref-3)
4. Saskaņā ar DI plāniem ne visas pašvaldības veido sabiedrībā balstītu sociālo pakalpojumu infrastruktūru. Pamatā tas saistīts ar nepietiekamu mērķa grupu un attiecīgi nepietiekamu infrastruktūras rentabilitāti vai arī sabiedrībā balstītu sociālo pakalpojumu pirkšanu no citas pašvaldības. [↑](#footnote-ref-4)
5. MK 2015.gada 16.jūnija noteikumos Nr.313 “Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi” noteiktasi termiņš plānošanas reģionu DI plānu apstiprināšanai SPAP. [↑](#footnote-ref-5)
6. Šajā gadījumā pašvaldībai īpašuma faktiskā valdījuma tiesības un lietošanas tiesības ir uz termiņu, kas nav īsāks par pieciem gadiem no dienas, kad veikts projekta noslēguma maksājums pašvaldībai [↑](#footnote-ref-6)
7. Eiropas Parlamenta un Padomes 2013. gada 17. decembra Regulas (ES) Nr. 1303/2013 , ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-7)
8. Eiropas Parlamenta un Padomes 2013. gada 17. decembra Regulas (ES) Nr. 1303/2013 , ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-8)